b"\n_START_ARTICLE_\nSoricomys\n_START_SECTION_\nDimensions\n_START_PARAGRAPH_\nEl g\xc3\xa8nere Soricomys agrupa rosegadors de petites dimensions, amb una llargada de cap a gropa de 91\xe2\x80\x93115\xc2\xa0mm, una cua de 82\xe2\x80\x93101\xc2\xa0mm i un pes de fins a 36\xc2\xa0g.\n_START_SECTION_\nCaracter\xc3\xadstiques cranials i dentals\n_START_PARAGRAPH_\nEl crani presenta ossos nasals que arriben fins al marge anterior dels ossos premaxil\xc2\xb7lars. Els forats incisius s\xc3\xb3n curts i amples, mentre que les plaques zigom\xc3\xa0tiques tenen el marge dret. Les incisives superiors s\xc3\xb3n ortodontes, o amb puntes que apunten cap avall.\n_START_SECTION_\nAspecte\n_START_PARAGRAPH_\nEl pelatge, llarg i esp\xc3\xa8s, \xc3\xa9s m\xc3\xa9s fosc i llarg al dors. El musell \xc3\xa9s llarg i c\xc3\xb2nic, mentre que les orelles s\xc3\xb3n petites i rodones. Els ulls s\xc3\xb3n petits. Les potes posteriors s\xc3\xb3n llargues i primes com a adaptaci\xc3\xb3 a la vida a nivell de terra. Hi ha cinc coixinets al palmell de les mans i sis a la planta dels peus. La cua \xc3\xa9s aproximadament igual de llarga que el cap i el cos. Les femelles tenen dos parells de mamelles inguinals.\n_START_SECTION_\nDistribuci\xc3\xb3\n_START_PARAGRAPH_\nL'\xc3\xa0mbit de distribuci\xc3\xb3 del g\xc3\xa8nere abasta l'illa de Luzon."